open-index/open-wikipedia-markdown huggingface dataset:
Inventio (forskningsprosjekt)

**Inventio** er et norsk forskningsprosjekt ved Universitetet i Oslo. Det blir ledet av professor Gunnar Liestøl ved Institutt for medier og kommunikasjon.

Inventio står for utviklingen av nye, digitle uttrykksformer som baserer seg på posisjonering (GPS-teknologi – Global Positioning System), bredbånd samt moderne mobiltelefoner (slik som iPhone) i relasjon til litteratur, læremidler og museer. Prosjektet handler blant annet om såkalt posisjonert eller stedbunden simulering. Dersom en befinner seg på ett sted, kan en få mobiltelefonen til å vise informasjon om stedet som ikke finnes der, enten det dreier seg om fortid, skjulte ting eller fremtid.

GPS innebærer at mobiltelefonen bestandig vet hvor den befinner seg. Som i et videospill kan kamera bli beveget rundt.

Akkurat det perspektivet en har der en står i dag i virkeligheten, har en også i modellen i mobiltelefonen. En kan altså «se» Osebergskipet slik en tror det må ha sett ut umiddelbart før haugen ble oppført for 1&nbsp;200 år siden. Allerede i løpet av vinteren 2009 var en fungerende prototyp med Osebergskipet klar.

Et annet viktig hjelpemiddel er videospill, hvor programmerere og designere har løst problemet gjennom å bevege seg virtuelt omkring i et landskap. Gjennom å bygge ut spillmodellen kan en i dag reise til Farsalus, Hellas og gjenoppleve slaget ved Farsalus, som utspilte seg i 48 f.Kr. i dag på mobiltelefonen.

Selve den visuelle delen kan dessuten bli utfylt av tekst eller videoklipp

Kulturhistorisk museum er partner i INVENTO-prosjektet og leverer materiale.

Inventio blir finansiert av Norges forskningsrådets Verrdikt-program. Tre&ndash;fire forskere arbeider med prosjektet på heltid. Forskerne har et tett samarbeid med Intermedia Lab på Universitetet i Oslo om en rekke delprosjekter, hvor mobilitet og lokaliseringsteknologi blir utprøvd. Det startet i 2007 og holder på frem til 2011.
Lishu

**Lishu** kan være:

* Lishu (隶书), eller **kanselliskrift**, en gammel form for kinesisk kalligrafi ;
* Fylket Lishu (梨树) i byprefekturet Siping i provinsen Jilin i Folkerepublikken Kina ;
*Bydistriktet Lishu (梨树) i byprefekturet Jixi i provinsen Heilongjiang i Kina.
Russifisering

**Russifisering** refererer dels til offisielle og uoffisielle politiske intensjoner i Russland og Sovjetunionen, med mål om å spre den russiske majoritetskulturen til minoriteter rundt om i landet. Dette avspeiles blant annet i spredning av det russiske språket, på bekostning av lokale slaviske, uralske og andre minoritetsspråk.

De to hovedretningene av russifiseringen er politikk og kultur. Det hevdes også at tvangforflytninger av folkegrupper til fordel for den russiske befolkningsgruppen også er en slags russifisering. I politikk innebærer det delvis å gi russere høyere embeter og bedre tjenester.

En form av russifiering er å bruke det offisielle kyrilliske alfabetet for språk som opphavelig brukte latinsk alfabet, eksempelvis tatarsk og karelsk.

Et eksempel på russifisering finner man i den ukrainske byen Mariupol.  Byen ble erobret av russiske styrker under Russlands invasjon av Ukraina 2022.  Store deler av byen ble hardt skadd under angrepene, og etter erobringen fortsatte rivingen av bykjernen med sikte på å sette opp nye bygninger tegnet av russiske arkitekter.  Ukrainske monumenter, som monumentet over Holodomor, ble fjernet.  Gatenavn ble endret, for eksempel fra Miru Prospekt (Fredens gate) til Lenina Prospekt (Lenins gate).  Russisk pensum ble innført i skolene, formidlet av lærere sendt inn fra Russland.  Folk ble sendt til filtreringleire for å avdekke sympati med Ukraina.  Barn ble adoptert bort til russere.  Ukrainere som nekter å godta russisk statsborgerskap i de okkuperte områdene, kan bli deportert.  Russlands president Vladimir Putin begrunner dette med at «Det er viktig og nøye å gjøre dette arbeidet slik at folk føler tilhørighet til et enkelt økonomisk, pedagogisk, kulturelt rom i landet vårt» og at «Det er vårt folk».

## Se også
* Russifisering av Ukraina
* Russifisering av Belarus

## Referanser
IMEI

**International Mobile Equipment Identity** (**IMEI**) er et globalt entydig ID-nummer for mobilt kommunikasjonsutstyr, blant annet mobiltelefoner. Det identifiserer selve mobiltelefonen, og sier ingenting om mobiltelefonens eier eller telefonnummer.

I praksis er det en 15-sifret tallkode som angir blant annet mobiltelefonprodusenten, mobiltelefonmodellen og et serienummer fra denne produsenten. Mobiltelefonprodusenten legger IMEI-nummeret inn i mobiltelefonens hardware.

For å hente frem IMEI-koden kan man taste inn *#06# på mobilen, eller man kan lese den av under batteriet på telefonen.

## IMEI er viktig hvis mobilen blir stjålet

Hvis en mobiltelefon blir stjålet, vil sperring av abonnementet gjøre at både utgående og inngående samtaler sperres. Dermed kan ikke tyven bruke SIM-kortet, og eier slipper regninger. Men et sperret abonnement hindrer ikke tyven i å bruke mobiltelefonen med en annens SIM-kort. Da kan man velge å sperre selve mobiltelefonen også, ved å sørge for at mobiltelefonens IMEI blir «svartelistet». Dette gjøres ved tyverianmeldelse, ved å be politiet legge IMEI inn i den nasjonale databasen Equipment Identity Register (EIR).

Nasjonale EIR-er samkjøres så via den internasjonale IMEI-databasen. Mange nettoperatører i mange land bruker likevel ikke dette systemet. I slike mobilnett vil mobiltelefonen fungere på tross av EIR-sperre i et land.

Politiet anbefaler uansett at man noterer seg mobilens IMEI, slik at gjenfunnet tyvegods kan returneres til rette eier.

## IMEI – ett av mobilens «ID-kort»

Hver gang mobilen skrus på, sjekkes IMEI-koden av mobilnettet. Mobiler som står på nettoperatørens IMEI-svarteliste får ikke tilgang til nettet. IMEI er altså et slags «ID-kort» som gir telefonen adgang til mobilnettet. På denne måten kan operatøren til enhver tid identifisere mobilene som befinner seg på nettet. Siden IMEI også angir mobilens modell, kan mobilnettet se hvilke tjenester mobilen kan håndtere.

IMEI-koden identifiserer altså selve mobilen («E» for *equipment*, utstyr) og lagres i den. For å virke i et mobilnett må mobilen i tillegg ha et «ID-kort» nr. 2, kalt International Mobile Subscriber Identity (IMSI) som identifiserer abonnementet, og derigjennom abonnenten. IMSI ligger i SIM-kortet, ikke i mobilen, og angir abonnementets hjemland, nettoperatør og (indirekte) telefonnummeret.

Når man bruker mobilen, lagres informasjon om dette (kalt trafikkdata) hos mobiloperatøren. Telefonnummer og tidspunkt er blant de data som lagres. Når både IMSI og IMEI lagres, kan man se hvilke mobiler som er brukt med hvilke SIM-kort. Politiet gjør mange såkalte IMEI-søk. Hvis Datalagringsdirektivet blir innført i Norge, blir det påbudt å lagre både IMSI og IMEI i 6 måneder.

## Referanser
Kanselliskrift

**Kanselliskrift ** (tradisjonell kinesisk: 隸書, forenklet kinesisk: 隶书, pinyin: *Lishu*) er en av de fem hovedkategorier innen kinesisk kalligrafi. 

Den kinesiske kanselliskrift, også kalt **klerkeskrift** (*clerical script*) ble utviklet for å kunne utstede dokumenter raskere enn med annen og mer tidkrevende skriveteknikk. 

Hovedkjennetegn er skriftens snorrette horisontale og vertikale linjer og dens tette struktur. 

Denne skriften var mer behagelig å utføre enn seglskrift, og den sparte kostbar tid. 

## Opprinnelse
Det hevdes ofte, men feilaktig, at kanselliskriften ble oppfunnet eller ble utviklet i begynnelsen av  Han-dynastiet, med den mindre seglskriften som forløper. Det er også historiske tradisjoner fra Han-tiden som feilaktig tillegger skapelsen av kanselliskriften til Qin-dynastiet og da til Chéng Miǎo, som skal ha oppfunnet den på oppdrag av keiseren, Qín Shĭhuáng. En annen tradisjonsrik versjon er at at den ble utviklet av regjeringsskrivere, særlig innen retts- og fengselsvesenet. 

Men skriftlig materiale som er kommet for dagen ved arkeologiske utgravninger gjør at man vet at *alle* stadier av kinesisk skrivekunst gjennomgikk perioder med naturlig evolusjon, og ingen av dem er én manns verk. Dette er tilfelle også for klerikal skrift. Videre kan det påvises at skriften slett ikke oppstod i regjeringskretser, men var i almen bruk allerede. Når skriverne under Qin-dynastiet benytter den, skyldes det rett og slett at de fulgte med trenden forøvrig. Arkeologiske oppdagelser av gamle bambus- og trestrimler viser nå klart hvordan en umodnet form for kanselliskrift (*proto-clerical* på engelsk) allerede var under utvikling i den senere del av de stridende staters tid.

## Navn
Opprinnelsen til det kinesiske navnet for skriften, *lìshū*, er noe problematisk. Det aktuelle skrifttegnet for *lì* betyr slave eller fange som arbeider for staten, og dermed er det dem som trekker den slutning at den ble benyttet av fanger som var satt i arbeid som skrivere. Ellers kunne kan ordet reflektere den lave sosiale status som skriften hadde til å begynne med.

## Se også
* Cuan-Longyan-stelen

## Referanser
Stian Paulsen

**Stian Paulsen** (født 3. juli 1987) er racerkjører fra Fredrikstad, og har 8 år med gokart bak seg og 2 år i ADAC VW Polo cup i Tyskland. I 2008 gikk han over til Renault Sport Clio Cup og har hatt suksess med dette, blant annet på Nürburgring.

Han mottok Eugenprisen i 2015.

## Meritter
*2004 Vinner av Castrol Juniortalent
*2007 3.-plass, ADAC VW Polo Cup
*2008 1.-plass Juniormester belgiske Clio Cup-mesterskapet
*2008 3.-plass totalt Renault Clio Cup, Belgia

## Referanser


## Eksterne lenker
* Demokraten – Stian Paulsen til topps i VW Polo Cup 
* NRK – Paulsen-suksess på Nürburgring
* Hjemmeside
Thrasymachos

**Thrasymachos** (gresk: Θρασύμαχος) (ca. 459–400 f.Kr.) var en sofist i antikkens Hellas, mest kjent som en av Sokrates' motparter i Platons dialog *[[Staten (dialog)|Staten]]*.
Kalitta Air-ulykken 2008

**Kalitta Air-ulykken 2008** var en flyulykke.

En Boeing 747-209B (N714CK serienummer 22446/519) med destinasjon Miami i Florida tok av fra El Dorado internasjonale lufthavn i Bogotá klokka 03.55 lokal tid 7. juli 2008. Flyet fraktet blomster og ombord var et mannskap på åtte. Alt gikk som normalt inntil motor nummer fire tok fyr. Kort tid etter stoppet også motor nummer én. Mannskapet ba om å få returnere til flyplassen, men innså raskt at de ikke kom til å nå fram. De prøvde derfor å lande på bakken. Flyet krasjlandet utenfor tettstedet Madrid i Colombia og tok fyr. Et gårdshus ble truffet og en 50 år gammel mann og hans 13 år gamle sønn som bodde der omkom. Enkelte kilder oppgir også at en tredje person omkom. De åtte besetningsmedlemmene ble tatt til sykehus, fire av dem med alvorlige skader.

To på bakken omkom, men ingen ombord. Flyet ble skadet slik at det ikke lot seg reparere.

## Referanser
Stortingets ansvarskommisjon

**Stortingets ansvarskommisjon** er et organ underlagt Stortinget, som skal utnevne fem medlemmer hvert sjette år. Organet har som oppgave å behandle saker om konstitusjonelt ansvar.

Dersom Stortinget ber om det, skal Stortingets ansvarskommisjon utrede om det er grunnlag for å reise tiltale ved riksrett.

## Ansvarskommisjonens medlemmer

### Rekruttering
Kommisjonen skal i første rekke ha påtale- og etterforskningskompetanse, men også statsrettslig kompetanse er ønskelig. Medlemmene kan hentes fra Riksadvokatembetet, Økokrim, universitetsmiljøet og Riksrevisjonen. Det er ikke utelukket at medlemmene har politisk erfaring.

### Aktuell sammensetning
Per 1. januar 2022 ledes ansvarskommisjonen av Asbjørn Strandbakken (Professor ved Universitetet i Bergen). Kommisjonens øvrige medlemmer er Svein Holden (Partner i Advokatfirmaet Hjort), Marianne Abeler (Partner i Advokatfirmaet Simon­sen Vogt Wiig) og Kristen Ribe (Styremedlem i Politiets Pensjonistlag i Kristiansand). Frem til 2021 var Gunn Karin Gjul femte medlem av kommisjonen, men hun ble løst fra vervet i forbindelse med at hun i oktober 2021 ble utnevnt til ny statssekretær i Kommunal- og moderniseringsdepartementet. Stortingets presidentskap anbefalte i den forbindelse å oppnevne Åsunn Lyngedal (Fakultetsdirektør ved Universitetet i Tromsø) som medlem i Gjuls sted, frem til Gjuls opprinnelige valgperiode løper ut 1. desember 2025.

## Referanser


## Kilder
*Lov om rettergangsmåten i riksrettssaker kapittel 3
C’h (bokstav)

**C'h** eller **c'h** er den femte bokstaven i det bretonske alfabetet, mellom ch og d. C'h representerer en ustemt velar frikativ – [x]. På en del andre språk, brukes ch (uten apostrof) for å representere denne lyden, men på bretonsk representerer ch den samme lyden som på fransk: [ʃ]. En del navn av bretonsk opphav blir gjerne skrevet med ch i Frankrike idag, siden c'h ikke er en del av fransk rettskriving.

Bokstaven kan ikke kodes i som en egen enhet i Unicode, men må kodes som de separate komponentene c, apostrof og h. U+0043 U+0027 U+0048 (&#x0043;&#x0027;&#x0048;), U+0043 U+0027 U+0068 (&#x0043;&#x0027;&#x0068;) og U+0063 U+0027 U+0068 (&#x0063;&#x0027;&#x0068;)
Hans Delbrück

**Hans Delbrück** (født 11. november 1848 i Bergen auf Rügen, død 14. juli 1929 i Berlin) var en tysk historiker og politiker.

Hans Delbrück stammet fra Delbrück-familien. Han studerte historie, og deltok som frivillig i den fransk-tyske krigen. Fra 1874 til 1879 var han lærer for prins Waldemar, kronprins Fredrik Vilhelms sjette barn. I 1885 ble han ekstraordinær professor ved universitetet i Berlin. Han arbeidet særlig med militærhistorie, og regnes som grunnlegger av militærhistorien som en vitenskapelig disiplin.

Fra 1882 til 1885 var Delbrück medlem av underhuset (*[[Preussisches Abgeordnetenhaus]]*) i den prøyssiske landdagen som representant for de frikonservative. Fra 1884 til 1890 var han medlem av Riksdagen. Skjønt han til å begynne med var liberal-konservativ, nærmet han seg siden sosialismen på enkelte punkter. Han avviste militarismen og nasjonalismen under keiser Vilhelm II, og etter utbruddet av første verdenskrig angrep han offentlig den tyske hærledelsen.

Etter krigen angrep han både dolkestøtslegenden, påstanden om at Tyskland hadde eneansvar for krigen, og Versaillestraktaten. Sammen med Max Weber og andre undertegnet han 27. mai 1919 et opprop, hvor de erklærte at Tyskland hadde ført en forsvarskrig mot Russland.

## Referanser
Sidney Bradshaw Fay

**Sidney Bradshaw Fay** (født 13. april 1876 i Washington DC i USA, død 29. august 1967 i Lexington i Massachusetts) var en amerikansk historiker.

Han utga en undersøkelse av årsakene til første verdenskrig, *The Origins of the World War*, hvor han konkluderer med at alle de europeiske stormaktene hadde skyld i krigsutbruddet, men spesielt systemet med hemmelige allianser som delte Europa etter den fransk-tyske krigen i to leire. Spesielt mente han at det umiddelbare ansvaret for at krigshandlingene brøt ut tilfalt Østerrike-Ungarn, Serbia og Russland.

Fay studerte ved Harvard University, Sorbonne og universitetet i Berlin. Han underviste ved Dartmouth College 1902&ndash;14 og ved Smith College 1914&ndash;29, og senere ved både Harvard og Yale-universitetet.

## Referanser
Ă

**&#x0102;** og **ă** (*[[A]]* med breve) er den andre bokstaven i det rumenske og det vietnamesiske alfabetet. På rumensk representerer den lyden , en midtre, sental vokal, eller såkalt «slapp e». I motsetning til på norsk der den alltid er trykksvak, kan denne lyden på rumensk være trykksterk. På vietnamesisk representerer ă en kort a-lyd, og kan skrives med et av de fem vietnamesiske tonemerkene: ằ, ắ, ẳ, ẵ og ặ. 

I Unicode kodes ă som U+0102 (&#x0102;) og U+0103 (&#x0103;). Med tonemerker kodes den som følger:
Prost Grand Prix

**Prost Grand Prix** var en Formel 1 konstruktør styrt av tidligere verdensmester Alain Prost. Teamet konkurrerte i fem sesonger fra  til .

## Historie
### Oppkjøpet av Ligier
Alain Prost kjøpte opp Ligier teamet tidlig i 1997, og endret navnet med en gang til Prost. En eksklusiv kontrakt for Peugeot-motorer ble annonsert fra , men teamet fortsatte med Mugen-Honda-motorer for . Pallplasseringer i Brasil (3.-plass) og i Spania (2.-plass) for Olivier Panis var lovende, men franskmannen krasjet stygt i Canada, og brakk begge beina sine. 

Med sin ledende fører ute mesteparten av sesongen, slet Prost med nybegynnerne Jarno Trulli og Shinji Nakano til Panis returnerte i Luxembourgs Grand Prix. Det så lovende ut for Trulli i Østerrike hvor han var i ledelsen store deler av løpet til motoren hans takket for deg, og før dette kjørte han inn til en fjerdeplass i Tyskland. Panis kom tilbake og fikk med seg et poeng fra Luxembourg, noen som gjorde det let for Prost og velge hvilke førere han ville ha for den neste sesongen.

Verdensmesteren fra 1997, Jacques Villeneuve, sa i etter tid av sin tittel at han så på Panis som en trussel. Hadde Panis konkurrert hele sesongen kunne teamet trolig vunnet et løp. Etter det lovende året som 1997 ble, endret ting seg i feil retning de neste årene. For å støtte dette hadde Panis vært raskest i Spania, og var rett bak Villeneuve i Argentina når bilen hans sviktet. Han var nær og vinne i Canada også siden hans Bridgestone-dekk var bedre utstyrt en Goodyear-dekkene som bilene rundt han hadde.

### Problemer og nedgang
Etter store girkasse problemer under testing, var det bare såvidt teamet startet 1998-sesongens åpning, siden bilen deres måtte bestå en krasjtest. De startet Australias Grand Prix, men sesongen viste seg å være en fiasko. Bare Trullis sjetteplass på Spa holdt teamet fra å komme sist i sammendraget.  viste fremgang, flere løp med poeng og en andreplass for Trulli på Nürburgring. 

Til tider fikk Prost til sterke kvalifiseringer, men resultater i løpene var ikke så bra. På Magny-Cours startet Panis fra tredjestartposisjon, men klarte ikke og komme innenfor poengene i løpet. Trulli hadde kontrakt ut , men teamets dårlige resultater første til at han gikk til Jordan. Panis ble droppet og ble McLarens testfører.

## Resultater i Formel 1
(Forklaring) (resultater in uthevet skrift indikere **pole position**)

 donert Ferrari motor merket som Acer.

## Eksterne lenker
*
Fettceller

**Fettceller** er laget av en tynn membran som er fylt med fettsubstans, kalt triglyserider.

Voksne mennesker legger på seg ved at fettcellene som finnes i kroppen blir tykkere. Barn går opp i vekt ved at antallet fettceller i kroppen øker.

Når gamle fettceller blir brutt ned dannes det alltid nye, på den måten er det totale antallet fettceller alltid konstant. Når vi slanker oss får vi ikke færre fettceller, men fettinnholdet i dem blir mindre.

I tillegg til å være energilager, produserer fettceller en rekke proteiner. Fettceller har også endorkine og metabolske roller andre steder i kroppen.

## Struktur

### Hvite fettceller
Hvite fettceller en celle av cytoplasma med triglyserider. En typisk fettcelle er 0,1mm i diameter, men dette kan variere fra opptil dobbelt så store til halvparten så små. De hvite fettcellene utsondrer proteinene resistin, adiponectin, leptin og apelin.

### Brune fettceller
Brune fettceller er spesielt utbredt hos dyr i kalde omgivelser. Vi vet at småbarn har brune fettcelle, og at voksne har dette, men det er mer usikkert

#### Hvordan forsvinner fettcellene fra kroppen?
Fettceller forsvinner ikke, men de kan bli mindre. Når vi spiser og drikker færre kalorier enn vi forbrenner vil kroppen bruke lagret energi fra fettcellene som drivstoff. Dette er mange kjemiske reaksjoner der man har funnet frem til hva som skal til for å forbrenne fettet og avfallstoffene som oppstår når kroppen tar i bruk fettet som energikilde. 

Av 10kg kroppsfett puster du ut 8,4kg og 1,6kg forsvinner når du tisser eller svetter.

10 kilogram fett har formelen C55H104O6. Det kreves altså 29kg oksygen som vi puster inn. Dette blir da til totalt 28kg karbondioksid (55 CO2) og 11kg vann (52 H2O).  

## Referanser
Pierre Renouvin

**Pierre Renouvin** (født 9. januar 1893, død 7. desember 1974) var en fransk historiker.

Renouvin deltok i første verdenskrig og ble lemlestet ved Chemin des Dames. Etter krigen spesialiserte han seg på første verdenskrigs historie, og forsøkte særlig å forstå de store internasjonale hendelsene. Han hadde innflytelse på flere generasjoner av historikere, spesielt Jean-Baptiste Duroselle. Pierre Renouvin er også bror til motstandsmannen Jaques Renouvin og hadde senere innflytelse på Jaques sønn, politikeren Bertrand.

## Referanser
Sonderweg

**Sonderweg** (tysk: «vei for seg», «egen vei») brukes om en kontroversiell teori i tysk historiografi (historieforskning), som anser at de tysktalende landene, eller landet Tyskland, har fulgt en særegen vei fra aristokrati til demokrati, forskjellig fra de andre europeiske landene.

Begrepet Sonderweg ble først brukt av tyske historikere på 1800-tallet. Bakgrunnen var blant annet den mislykkede tyske samlingen i 1848 (revolusjonen i Tyskland i 1848). Ved Tysklands samling i 1871 ble Sonderweg forstått som en tysk middelvei, mellom autokratiet i Russland og det liberale demokratiet i Frankrike og Storbritannia. Etter andre verdenskrig ble begrepet igjen tatt i bruk, men da for å forklare hvordan Tyskland kunne utvikle seg i en så katastrofal retning som det skjedde under diktatoren Adolf Hitler. Etter Tysklands gjenforening i 1990 ble Sonderweg offisielt ansett å være et tilbakelagt stadium. I det gjenforente Tyskland var imidlertid Ostpolitik fremdeles fremtredende, hvor handel med Russland ble knyttet til beskjeden satsing på forsvaret. Russlands invasjon av Ukraina i 2022 endret tyskernes syn på både ostpolitik og Sonderweg i løpet av noen dager - Tyskland var igjen et vanlig land i verden, tvunget til å forholde seg til trusler fra en nærliggende makt.

## Referanser


## Kilder

* «German History before Hitler: The Debate about the German Sonderweg» , av Jurgen Kocka, Universitetet i Oslo

## Eksterne lenker

* «"The" Sonderweg: Germany's four special paths to modern statehood», i et foredrag fra 2006 av professor Harold Marcuse, ved University of California, Santa Barbara
René Wellek

**René Wellek** (født 22. august 1903 i Wien, død 10. eller 11. november 1995 i Hamden i Connecticut) var en tsjekkisk-amerikansk litteraturviter, med fagfelt sammenlignende litteratur.

Wellek studerte i Praha, og var aktiv i Praha-skolen av språkforskere, før han flyttet til School of Slavonic and East European Studies i London i 1935. Under annen verdenskrig dro han til USA, og var først ved universitetet i Iowa, og siden ved Yale-universitetet. Her ble han venner med og tilhenger av nykritikerne. Sammen med kritikeren Austin Warren skrev han *Theory of Literature* («Litteraturteori»), en av de første verkene som systematiserte litterær teori.

## Referanser
Lishu (Siping)

**Lishu** (kinesisk: 梨树县; pinyin: *Líshù Xiàn*) er et fylke i provinsen Jilin i Folkerepublikken Kina. Det ligger i byprefekturet Siping.

I 1999 var folketallet på  innbyggere.

## Administrative enheter
Lishu fylke består av 17 storkommuner og seks kommuner.

**Storkommuner**:

**Kommuner**:
*Baishan (白山乡)
*Shengli (胜利乡)
*Quanyanling (泉眼岭乡)
*Jinshan (金山乡)
*Shuanghe (双河乡)
*Sikeshu (四棵树乡)

## Referanser
Sammenlignende litteratur

**Sammenlignende litteratur** er den grenen av litteraturvitenskapen som undersøker forholdet mellom litteraturen i to eller flere språklige, kulturelle eller nasjonale grupper.

## Litteraturvitere som har arbeidet med sammenlignende litteratur

* Erich Auerbach
* Fernand Baldensperger
* Fjodor Buslajev
* Ernst Robert Curtius
* Hans-Jost Frey
* Hans Ulrich Gumbrecht
* Werner Hamacher
* Carol Jacobs
* Paul de Man
* Robert Minder
* H. M. Posnett
* George Steiner
* Peter Szondi
* Aleksander Veselovskij
* René Wellek
* Albert Bates Lord
* Jürgen Wertheimer

## Se også
* Sammenlignende lingvistikk
Lishu (Jixi)

**Lishu** (梨树区; pinyin: *Líshù Qū*) er et bydistrikt i provinsen Heilongjiang i Folkerepublikken Kina. Det ligger i byprefekturet Jixi.
John Gustavsen

**John Gustav Gustavsen** (født  29. mai 1943 i Porsanger) er en norsk samisk forfatter og journalist. Han har særlig fokus på Barents-spørsmål. Gustavsen har utgivelser på norsk hvor noe er oversatt til samisk. Han er publisert i alle riksdekkende aviser og har også skrevet for  *Bergens Tidende*, *Nordlys* og *Bærums Budstikke*. Gustavsen er æresmedlem i Nordnorsk forfatterlag.

## Bibliografi
### Skjønnlitterære utgivelser
* *Gumpegoddi/Ulvedreperen* – teaterstykke, 1993  
* *Flammen* – roman, 1980  
* *Alarm over Russevåg* – barnebok, 1978  
* *Lille Chicago* – 1978

### Faglige utgivelser
* *Trekk fra samisk folkemedisin: noen særtrekk, erfaringer og vurderinger av samenes folkemedisin slik den har blitt praktisert i Finnmark : grunnfagsoppgave i medisin* – 1975 
* *Samer tier ikke lenger: om ytringsforbud i sameland* – 1980 
* *Vi kom først* – 1989 
* *Med mildvær løsner skred : samisk litteraturhistorie i lommeformat* – 1990 
* *Samer vi bør vite mer om* – 1993
* *John Savio: en internasjonal kunstner fra Sør-Varanger* – Saviomuseet, 1994

## Referanser

## Kilder
* Presentasjon av John Gustavsen i Forfatterkatalogen på Forfattersentrums nettsider
Jean-Baptiste Duroselle

**Jean-Baptiste Duroselle** (født 17. november 1917 i Paris, død 12. september 1994 i Arradon) var en fransk historiker.

Han studerte ved École normale supérieure og tok doktorgraden i 1949. Mellom 1950 og 1958 underviste han ved universitetene i Saarbrücken og Lille. Siden ble han professor i moderne historie ved Sorbonne.

I 1975 ble han valgt til medlem av Académie des sciences morales et politiques. I 1982 mottok han Balzac-prisen.

## Referanser
Karl Joel

:*Se også [[Karl Amson Joel]]*

**Karl Joel** (født 27. mars 1864 i Hirschberg i Schlesien, død 23. juli 1934 i Walenstadt i Sveits) var en tysk filosof. Han var professor ved Universitetet i Basel fra 1902.

Joel kalt sitt filosofiske system for «ny idealisme». Han forsvarte filosofiens fullstendighet mot forsøk på å splitte den opp i ulike særskilte faggreiner og departementer. Han framhevet nødvendigheten av et omfattende utsyn. Han motsatte seg metodologisk positivisme og metafysisk naturalisme og avviste de som krevde en objektivitet i undersøkelsen av virkeligheten.

## Bibliografi (utvalg)
* *Nietzsche und die Romantik* (1905)
* *Ursprung der Naturphilosophie aus dem Geiste der Mystik* (1906)
* *Seele und Welt, Versuch einer organischen Auffassung* (1912)
* *Geschichte der antiken Philosophie* (1921)
* *Wandlungen der Weltanschauung* (1928–34)

## Referanser
Changling

**Changling** (kinesisk: 长岭县; pinyin: *Chánglǐng Xiàn*) er et fylke i provinsen Jilin i Folkerepublikken Kina. Det ligger i byprefekturet Songyuan.

I 1999 var folketallet på  innbyggere.

## Administrative enheter

Storkommuner:
*Changling (长岭镇), Taipingchuan (太平川镇), Jubaoshan (巨宝山镇), Taipingshan (太平山镇), Qianqihao (前七号镇), Xin'an (新安镇), Sanqingshan (三青山镇), Daxing (大兴镇), Beizheng (北正镇), Yongjiu (永久镇), Liushui (流水镇), Lifasheng (利发盛镇)

Kommuner:
*Sanshihao (三十号乡), Dongliuhao (东六号乡), Jiti (集体乡), Guangming (光明乡), Sanxianbao (三县堡乡), Haiqing (海青乡), Qianjin (前进乡), Dongling (东岭乡), Erlijie (二里界乡), Shijiahu (十家户乡), Yongsheng (永升乡), Qicuo (七撮乡), Santuan (三团乡), Shuanglong (双龙乡), Guangtai (广太乡), Longfeng (龙凤乡), Bashiba (八十八乡), Yaotuozi (腰坨子乡), Xinfeng (新风乡)

## Referanser


## Eksterne lenker
*
Faku

**Faku** (kinesisk: 法库县; pinyin: *Fǎkù Xiàn*) er et fylke i provinsen Liaoning i Folkerepublikken Kina. Det ligger i den subprovinsielle byen Shenyang.

I 1999 var folketallet på  innbyggere.

## Kulturminner
*Liao-gravene i Yemaotai* eller *Kitan-gravene i Yemaotai* (叶茂台辽墓, *Yemaotai Liaomu*) ligger i fylket. De ble utgravd i 1974. De inneholdt 300 gravgaver: Silkebilder, silkestoffer, porsellen, lakkvarer og andre kulturgoder. Gravene ble i 2001 tilføyd listen over Folkerepublikken Kinas kulturminner.

## Administrative enheter

## Referanser


## Eksterne lenker
* 
* Die Kultur des Steppenvolkes Kitan, auf dessen Namen die Bezeichnung "China" zurückgeht (PDF)
* Yemaotai Liao mu)
* Yemaotai Liao muqun yiji baohuqu
* Cha: The Lives of the Liao (907-1125) Aristocratic Women) (PDF; 1,37 MB)
Kiran Desai

**Kiran Desai** (født 1971) er en indisk forfatter. Hun er indisk statsborger og er permanent bosatt i USA. Desais roman *The Inheritance of Loss* (Norsk tittel: *Tapets barn*) vant Man Booker Prize for 2006 og National Book Critics Circle Fiction Award for 2006. Hun er datter av den kjente forfatteren Anita Desai.

## Tidlig liv og utdannelse
Desai ble født i Dehli av forfatter Anita Desai and Ashvin Desai. Hun vokste delvis opp i New Delhi og delvis i Kalimpong, som ligger i fjellsidene på den indiske siden av Himalaya. Da hun var fjorten år gammel, flyttet hun og moren til England, der de bodde i ett år. De flyttet til slutt til USA, der hun studerte kreativ skriving ved Bennington College, Hollins University og Columbia University.

## Priser og anerkjennelse
Desais første roman, *Hullabaloo in the Guava Orchard* (Norsk tittel: *Guruen i guavalunden*), ble utgitt i 1998. Den vant Betty Trask Award, en pris som blir tildelt av The Society of Authors til innbyggere i Samveldet av nasjoner under 35 år. 

Desais andre roman, *The Inheritance of Loss* (2006) har blitt lovprist av kritikere i Asia, Europa og vant Man Booker Prize og National Book Critcs Circle Fiction Award for 2006.

I september 2007 var hun gjest i Private Passions på BBC Radio 3. Det er et biografisk musikkdiskusjonsprogram med Michael Berkeley som vert.

Desai er bosatt i Brooklyn, New York.

## Bibliografi
* 1998: *Hullabaloo in the Guava Orchard* På norsk: *Guruen i guavalunden* (1998). Oversatt av Bjørn Alex Herrman.                         
* 2006: *The Inheritance of Loss* På norsk: *Tapets barn* (2007). Damm. Oversatt av Elin Brodin og Henning Hagerup.
* 2025: *The Loneliness of Sonia and Sunny*

## Referanser
Løren leir

**Løren leir** er en tidligere militærleir på Løren i Oslo. Den ble anlagt av okkupasjonsmakten under 2. verdenskrig. Etter frigjøringen ble den overtatt av Hærens våpentekniske korps. Hæren hadde tilhold i Løren leir til 1999 da den ble solgt til Selvaag for utvikling av Lørenbyen. Løren leir er sammen med Skar leir i Maridalen de to eneste bevarte tekniske verkstedene fra 2. verdenskrig i Norge. Anleggene er sjeldne i europeisk sammenheng.

## Historie

Området ble fra 1912 brukt av Norma prosjektilfabrikk. 1. juni 1941 ble det rekvirert av tyskerne som satte i gang byggingen av flere hus, deriblant Kanonhallen som nå er fredet.

## Eksterne lenker
* 
*
Tieling

**Tieling** kan være:
*Byprefekturet Tieling i provinsen Liaoning i Folkerepublikken Kina
*Fylket Tieling i byprefekturet Tieling i provinsen Liaoning i Kina
Tieling (Tieling)

**Tieling** (kinesisk: 铁岭县; pinyin: *Tiělǐng Xiàn*) er et fylke i provinsen Liaoning i Folkerepublikken Kina. Det ligger i byprefekturet Tieling.

I 1999 var folketallet på  innbyggere.

## Administrative enheter
**Storkommuner:**
*Aji (阿吉镇), Zhenxibao (镇西堡镇), Xintaizi (新台子镇), Yaobao (腰堡镇), Fanhe (凡河镇), Pingdingbao (平顶堡镇), Dadianzi (大甸子镇)

**Kommuner:**
*Cainiu (蔡牛乡), Shuangjingzi (双井子乡), Xiongguantun (熊官屯乡), Liqianhu (李千户乡), Jiguanshan (鸡冠山乡), Hengdaohezi for mandsjuene (横道河子满族乡), Baiqizhai for mandsjuene (白旗寨满族乡)

## Referanser


## Eksterne lenker
* Infoside
Chaoyang (Chaoyang)

**Chaoyang** (kinesisk: 朝阳县; pinyin: *Cháoyáng Xiàn*) er et fylke i provinsen Liaoning i Folkerepublikken Kina. Det ligger i byprefekturet Chaoyang.

I 1999 var folketallet på  innbyggere.

## Administrative enheter
Fylket består av ni storkommuner, 16 kommuner og en gårdsbruksenhet.

Storkommuner:
*Liucheng (柳城镇), Damiao (大庙镇), Wafangzi (瓦房子镇), Liujiazi (六家子镇), Dapingfang (大平房镇), Boluochi (波罗赤镇), Mutouchengzi (木头城子镇), Ershijiazi (二十家子镇), Yangshan (羊山镇)

Kommuner:
*Lianhe (联合乡), Dongdatun (东大屯乡), Qidaoling (七道岭乡), Beigoumen (北沟门乡), Beisijiazi (北四家子乡), Wulanhe (乌兰河硕乡), Dongdadao (东大道乡), Heiniu (黑牛乡), Gende (根德乡), Wangyingzi (王营子乡), Shangzhi (尚志乡), Nanshuangmiao (南双庙乡), Songlingmen (松岭门乡), Gushanzi (古山子乡), Shengli (胜利乡), Taizi (台子乡)

Gårdsbruksenhet:
*Jiajiadian (贾家店农场)

## Referanser
Tristan Corbière

**Tristan Corbière** (født **Édouard-Joachim Corbière** 18. juli 1845 i Morlaix i Bretagne, død 1. mars 1875 på samme sted) var en fransk dikter. Han var en av forgjengerne for symbolismen og surrealismen i fransk litteratur.

Corbières dikt var lite kjent før Paul Verlaine tok ham med blant dem han kalte *[[poètes maudits]]*. Verlaines anerkjennelse var nok til å gjøre ham berømt.

## Verker
* *Les Amours jaunes* (1873)

## Referanser
Synnøve Liaaen Jensen

**Synnøve Inga Liaaen Jensen** (1932–2022) var en norsk kjemiker og professor emeritus ved Norges teknisk-naturvitenskapelige universitet (NTNU) i Trondheim. 

I 1955 fullførte Jensen utdanning som sivilingeniør ved Norges tekniske høgskole (NTH). Hun avla i 1963, som den første kvinne i Norge, dr.techn.-graden. Hun ble i 1970 utnevnt til professor i organisk kjemi ved NTH og var institusjonens første kvinnelige professor. Jensens fagfelt var organisk kjemi. Hun arbeidet særlig innen naturstoffkjemi og forsket på fargestoffet karotenoider.

Jensen mottok en rekke æresbevisninger for sitt arbeid. Hun ble i 1982 innvalgt som medlem av Det Norske Videnskaps-Akademi. I 1988 fulgte medlemskap i Norges Tekniske Vitenskapsakademi. Jensen ble i 1986 utnevnt til æresdoktor ved Universitetet i Zürich. I 1994 ble hun tildelt Guldberg-Waage-medaljen av Norsk Kjemisk Selskap «for sine systematiske og banebrytende arbeider omkring biosyntese, isolasjon og strukturbestemmelse av karotenoider. Gjennom omfattende spektroskopiske undersøkelser og ved hjelp av partial- og totalsynteser har hun bestemt strukturen av et stort antall slike forbindelser». 

Hun ble i 2008 utnevnt til kommandør av St. Olavs Orden «for hennes innsats som forsker og rollemodell.»

## Referanser


## Eksterne lenker

* Synnøve Liaaen Jensens DVD-intervju finnes ved NTNU Universitetsbiblioteket
Merkur (tidsskrift)

***Merkur*** (undertittel: *Deutsche Zeitschrift für europäisches Denken*, «tysk tidsskrift for europeisk tenkning») er et månedlig tidsskrift som utkommer hos forlaget Verlag Klett-Cotta i Stuttgart. Det første nummeret utkom i 1947. Tidsskriftet har et opplag på omkring 4 800. Det har artikler om emner som politikk, estetikk, historie, filosofi, økonomi, samfunnsfag, kunst og litteratur. Artiklene har et høyt, ofte akademisk nivå.

## Eksterne lenker
* Merkur
Merkur (andre betydninger)

**Merkur** kan vise til
* planeten Merkur
* den romerske guden Merkur
* det tyske tidsskriftet Merkur
* flertall for mørk, en sær-færøysk måleenhet

## Se også
* Mercur
Bernard Berenson

**Bernard Berenson** (født 26. juni 1865 i Butrimonys i Litauen, død 6. oktober 1959 i Firenze i Italia) var en amerikansk kunsthistoriker som spesialiserte seg på renessansen. Han var en av grunnleggerne av det internasjonale kunstmarkedet for «gamle mestere».

## Referanser


## Eksterne lenker
*
Tyfonen Sinlaku

**Tyfonen Sinlaku** (*tyfon 0813, JTWC-betegnelse: 15W, PAGASA-betegnelse: Marce*) var en tyfon som rammet deler av Filippinene, Taiwan, Kina og Japan i september 2008. Ifølge Japans meteorologiske byrå var Sinlaku den trettende navngitte stormen og niende tyfonen i tyfonsesongen for Stillehavet 2008. Joint Typhoon Warning Center kalte Sinlaku den tiende tyfonen, fjortende tropiske stormen og femtende tropiske lavtrykket i 2008-sesongen.

Navnet Sinlaku er et av ti navn fra Mikronesia til Verdens meteorologiorganisasjons tyfonkomités liste over tyfonnavn i bruk fra 1. januar 2000. Navnet ble første gang brukt i 2002 som navn på en tropisk storm og er opprinnelig navnet på en gudinne tilbedt på øya Kosrae i Mikronesia.
Brevik Bymuseum

**Brevik Bymuseum** er et museum som ligger i det gamle rådhuset i Brevik, Cochegården, som ble bygd i andre halvdel av 1700-tallet. Museet tar for seg Breviks historie fra 1500-tallet, og tar også for seg arkitektur og handelshistorie som har preget Brevik opp gjennom historien.

## Organisering og eierskap
Brevik Bymuseum var en periode konsolidert inn i stiftelsen Telemark Museum, men ble kastet ut av konsolideringen sammen med de øvrige museene i Porsgrunn kommune, det vil si Porsgrunn Bymuseum og Sjøfartsmuseet i Porsgrunn, med virkning fra 1. januar 2020. Per 2022 er museet eid av Stiftelsen Porsgrunnsmuseene.

## Referanser


## Litteratur
*
Taleregistrator

**Taleregistrator**, på engelsk mer presis kalt *cockpit voice recorder*, er et instrument for opptak av lyd og tale i et luftfartøys førerkabin.

Taleregistratoren tar opp all lyd i førerkabinen, det vil si kommunikasjon mellom besetningen og mellom besetning og flykontrollen. I likhet med ferdsskriveren er dette instrumenter som kan lette arbeidet for havariinspektørene som etterforsker ulykker og hendelser.

En standard taleregistrator tar opp fire kanaler over en periode på to timer. Opprinnelig var kravet 30 minutter, men dette har vist seg å være utilstrekkelig. I mange tilfeller har det vist seg at de bakenforliggende årsaker til et havari kan ha oppstått mer enn 30 minutter forut for havariet.

De første utgaver av taleregistrator var en enkel båndopptaker, først med en metalltråd, senere magnetbånd.

Begge instrumenter monteres i flyets haleror, et område som erfaringsmessig blir minst utsatt ved flyulykker. Begge instrumentene, som populært kalles «de sorte boksene», tross den sterke oransje farge, skal tåle påkjenningene som kan oppstå ved en flyulykke, typisk  g og temperaturer på over &nbsp;°C med varighet på en halv til én time. Boksene skal også tåle å ligge under vann en viss tid, typisk én måned.
Georg Ostrogorsky

**Georg Ostrogorsky** (født **Georgij Aleksandrovitsj Ostrogorskij**  i St. Petersburg i Russland, død 24. oktober 1976 i Beograd i Jugoslavia) var en russiskfødt jugoslavisk historiker og bysantinist som oppnådde verdensry innenfor bysantinologien.

Ostrogorsky studerte i Heidelberg i Tyskland, under Karl Jaspers, Heinrich Rickert, Alfred Weber og Ludwig Curtius. Interessen for bysantinsk historie ble vekket av en ung dosent, Percy Ernst Schramm. I 1925 tok han doktograden og underviste så som privatdosent i Breslau fra 1928. Etter nazistenes maktovertagelse i 1933 flyttet han til Beograd. Her underviste han i 40 år ved Universitetet i Beograd, inntil han gikk av i 1973.

Ostrogorsky er best kjent for standardverket *Geschichte des byzantinischen Staates*.

Han ble i 1966 utnevnt til den tyske ordenen  Pour le Mérite für Wissenschaften und Künste.

## Referanser
Otto Seeck

**Otto Karl Seeck** (født  i Riga, død 29. juni 1921 i Münster i Westfalen) var en tysk historiker.

Seeck ble med Theodor Mommsens hjelp utnevnt til professor ved universitetet i Greifswald i 1881, i stedet for Karl Julius Beloch, som var blitt uvenner med Mommsen. I 1907 kom han til universitetet i Münster. Han er først og fremst kjent for sine verker om senantikken, skrevet med en sosialdarwinistisk tendens.

## Verker
* *Geschichte des Untergangs der antiken Welt*

## Referanser
Friidrett under Sommer-OL 2008 – 110 meter hekk menn

Friidrettsøvelsen **110 meter hekk herrer** ved **[[Sommer-OL 2008]]** fant sted den 18. og 21. august på Beijing National Stadium.

Kvalifikasjonskravene var 13,55 s (A-krav) og 13,72 (B-krav).

Norge var ikke representert på øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Ingen ny verdens- eller olympisk rekord ble satt under øvelsen.

## Resultater
### Runde 1

Kvalifikasjon: De 4 første i hvert heat og ellers de 8 raskeste gikk videre til  runde 2.

}||6||align=left| Liu Xiang ||align=left|  || ||align=left| *Fullførte ikke* 
|-
| ||5||align=left| Terrence Trammell ||align=left|  || ||align=left| *Fullførte ikke* 
|-
| ||5||align=left| Stanislavs Olijars ||align=left|  || || align=left| *Fullførte ikke*
|}

### Runde 2
Kvalifikasjon: De 3 første i hvert heat og ellers de 4 raskeste gikk videre til semifinalene.
} ||3||align=left| Mohamed Issa Al-Thawadi ||align=left|  ||||align=left| *Diskvalifisert*    
|- 
| ||4||align=left| Damjan Zlatnar ||align=left|  ||||align=left| *Startet ikke*   
|}

### Semifinaler
Kvalifikasjon: De 4 første i hvert heat gikk videre til Finalen.

#### Semifinale 1

20 August 2008 – 21:30
Vind: -0.4 m/s

#### Semifinale 2

20. august 2008 – 21:39
Vind: -0.4 m/s

### Finalen

## Referanser
Patrick DesRochers

**Patrick DesRochers** (født 27. oktober 1979 i Penetanguishene, Ontario) er en canadisk ishockeymålvakt som har spilt med Phoenix Coyotes og Carolina Hurricanes i National Hockey League (NHL).

DesRochers har spilt mesteparten av sin karriere i American Hockey League på lagene Springfield Falcons, Lowell Lock Monsters og San Antonio Rampage.

I 1998&ndash;1999 var han på aldersbestemte canadiske landslag.

DesRochers spilte sin juniorkarriere med Sarnia Sting og Kingston Frontenacs i Ontario Hockey League (OHL).

I sesongen 2004/2005 spilte han i Texas Wildcatters i ECHL og i sesongen 2006/2007 i den tyske klubben Crimmitschau ETC i 2. Bundesliga.

DesRochers spilte sesongen 2007/2008 i Augsburger Panther i Deutsche Eishockey Liga, men ble frigitt fra kontrakten etter at klubben ikke ønsket å forlenge denne, da de foretrakk å ha en tysk målvakt. 12. april 2008 ble det kunngjort at han var ny målvakt for den norske klubben Vålerenga Ishockey.

DesRochers er 1.93 meter høy og veier 94 kilogram.

## Referanser


## Eksterne lenker
* 
* Vålerengas viktigste *VG.no*
George Macaulay Trevelyan

**George Macaulay Trevelyan** (født 16. februar 1876 i Stratford-upon-Avon i Warwickshire i England, død 21. juli 1962 i Cambridge i Cambridgeshire i England) var en britisk historiker og akademiker. Han var medlem av Trinity College ved Universitetet i Cambridge fra 1898 til 1903. Han tilbrakte deretter en periode på mer enn tjue år som forfatter på heltid. Han vendte tilbake til Universitetet i Cambridge og var professor i historie fra 1927 til 1943. Han tjenestegjorde som overhode (*master*) av Trinity College fra 1940 og til 1951. Som pensjonist var han utdanningskansler (*chancellor*) av Universitetet i Durham.

Han var sønn av den liberale politikeren George Otto Trevelyan. Hans bestefar var Charles Edward Trevelyan, offentlig tjenestemann og koloniadministrator. Hans mor Caroline Philips var datter av Robert Needham Philips som var medlem av det britiske underhuset.

Hans første bok var *England in the Age of Wycliffe* (1899) som tok for seg og analyserte Bondeopprøret i England i 1381. Han skrev en rekke verker om Italias historie, blant annet om Giuseppe Garibaldi. Trevelyan var en slektning av historikeren Thomas Babington Macaulay, og omfavnet dennes whigske historiesyn. Han mente at historikeren var nødt til å ta parti når han beskrev historien.

## Referanser
Pitesamer

**Pitesamer** er en gruppe blant samene i Norge og Sverige. Det som skiller pitesamene fra andre samer er først og fremst språket og geografien.

Navnet *pite* kommer fra Sverige og ble en betegnelse på de samene som bodde ved Piteälven, på den tiden svenskene delte inn samene i forskjellige samiske grupper etter de store dalførene i Nord-Sverige. Deres tradisjonelle bo- og reindriftsområder strekker seg fra Arvidsjaur og Arjeplog i øst (Sverige) til Saltenfjorden i nord, sørsiden av Saltfjellet i sør og helt vest til kysten (Norge).  Trolig har pitesamene brukt hele dette området i større utstrekning enn det de har gjort de siste to hundre år. På grunn av politikken som har vært ført i forhold til pitesamene både i Norge og Sverige har de fleste blitt bofaste, noe som også ble sett på som at de oppgav det samiske.

I 1905 ble grensen mellom Norge og Sverige stengt. Som følge av dette fikk pitesamene valget om hvilket land de ville bo i. Å flytte rein over grenselinjen måtte opphøre. Dette førte igjen til at det både på norsk og svensk side ble oppdelt nye reindriftsdistrikter. Siden den nye politikken førte til at de var for mange som drev med rein, ble nordsamisktalende samer fra Karesuando tvangsflyttet til de ledige områdene i det pitesamiske området.

De pitesamene som ble bofaste mistet etter hvert sitt eget morsmål. I tillegg til at politikken også begrenset bruken av språket. Ofte brukes begrepene fornorskning på norsk side og forsvenskning på svensk side om denne politikken.

## Historiske innblikk

I den gamle kirka i Gildeskål hadde samene sin egen inngang. De bakerste kirkebenkene er også forbeholdt «lapper og beiarværinger» (beiarværingene var på den tiden også stort sett samer som var blitt bofaste).

Utenfor kirkegården ved Gildeskål kirke finnes det ei spesiell grop som kalles for «lappgrøvva», den  ble brukt som fellesgrav for samene.

I 1724 ble det oppført et Finnekapell i Beiarn med hjelp av Thomas von Westen for å misjonere blant samene der.

I Sverige ble mange pitesamer brukt som «slaver» i tvangsarbeide ved sølvgruvene i Nasafjellet på sørsiden av Saltfjellet.

## Idag
I dag (2008) forsøker man å redde restene av det pitesamiske. Lokalt er det dannet foreninger for å samle den dokumentasjonene som finnes. Den 20. juni 2002 ble Salten pitesamiske forening *(Salto Bihtesamiid Searvi)* grunnlagt. Det er også noe materiale som ennå ikke er foreldet og underlagt taushet, i arkivene. Det er skrevet veldig lite om bredden av det samiske samfunnet siden det har vært en for sterk fokusering på at det samiske er synonymt med reindrift.

## Se også
* Pitesamisk språk

## Eksterne lenker
* Salten pitesamiske forening 
* Utvikling av museumsvirksomhet i pitesamisk område
Karl Lachmann

**Karl Konrad Friedrich Wilhelm Lachmann** (født 4. mars 1793 i Braunschweig, død 13. mars 1851 i Berlin) var en tysk filolog.

Lachmann studerte først i Leipzig, så i Göttingen under Georg Friedrich Benecke. I 1818 ble han ekstraordinær professor ved universitetet i Königsberg. Fra 1825 var han professor i latinsk og tysk filologi i Berlin. Han var en nær venn av Jacob og Wilhelm Grimm.

Sammen med Benecke regnes Lachmann som grunnleggeren av den historisk-kritiske utgiverpraksis. Fastsettelsen av tekstene var tidligere skjedd på rent subjektivt grunnlag, men Lachmann innførte faste normer, både for klassisk og gammeltysk litteratur. Hans utgaver av Hartmann von Aue, Wolfram von Eschenbach og Walther von der Vogelweide regnes som klassikere innenfor den germanistiske utgivelseshistorien.

## Referanser
Paul Lehmann

**Paul Lehmann** er navnet til flere personer:

* Paul Lehmann (filolog) (1884&ndash;1964), tysk filolog
* Paul Lehmann-Brauns (1885&ndash;1970), tysk landskapsmaler
* Paul Lehmann (offiser) (1886&ndash;1972), tysk offiser under andre verdenskrig
* Paul Lehmann (fotballspiller) (født 1923), tysk fotballspiller
Karl Julius Beloch

**Karl Julius Beloch** (født 21. januar 1854 i Petschkendorf, død 1. februar 1929 i Roma) var en tysk historiker.

Beloch, som var sønn av en schlesisk godseier, måtte ofte oppholde seg i Italia av helsemessige årsaker. Han studerte i Palermo, Roma og Heidelberg. Som historiker var han skeptisk overfor kildematerialet og gikk inn for en ny (ofte subjektiv) rekonstruksjon. Innenfor tysk historieskrivning sto han utenfor hovedstrømmen, ettersom han ble uvenner med Theodor Mommsen, som hindret at han fikk et professorat ved universitetet i Greifswald. Dette tilfalt i stedet Otto Seeck. Uenigheten skyldtes Belochs verk *Der italische Bund unter Roms Hegemonie* («Det italiske forbundet under Romas førerskap»), hvor Beloch var kommet til andre konklusjoner enn Mommsen.

På grunn av striden med Mommsen kom Beloch aldri til å få fotfeste i Tyskland. I 1889 forhindret Mommsen at han fikk en stilling i Breslau, hvor Ulrich Wilcken ble utnevnt i stedet. Beloch ble derfor værende i Roma, hvor han hadde stor innflytelse på den italienske historieforskningen. Han skrev en *Griechische Geschichte* («Gresk historie») i flere bind, som oppnådde stor innflytelse og fremdeles regnes som grunnleggende. Hans verk om antikkens demografi, *Die Bevölkerung der griechisch-römischen Welt* («Befolkningen i den gresk-romerske verden») regnes også som et standardverk.

## Referanser


## Eksterne lenker
*
Paul Lehmann (filolog)

**Paul Lehmann** (født 13. juli 1884 i Braunschweig, død 4. januar 1964 i München) var en tysk filolog.

Lehmann studerte ved universitetet i Göttingen. Han beskjeftiget seg livet igjennom med studier av middelalderlige bibliotekskataloger. I 1913 giftet han seg med en datter av professor Ludwig Viereck. Fra 1953 til sin død var han medlem av sentralledelsen av Monumenta Germaniae Historica.

## Verker (utvalg)
* *Franciscus Modius* (1908)
* *Mittelalterliche Bibliothekskataloge Deutschlands und der Schweiz* (1918 ff.)
* *Die Parodie im Mittelalter* (1963)
* *Das literarische Bild Karls des Großen vornehmlich im lateinischen Schrifttum des Mittelalters* (1934)
* *Geschichte der Fuggerbibliotheken* (1956/60, 2 bind)
* *Pseudoantike Literatur* (1927)
* *Gesta Ernesti ducis* (1927)
* *Judas Ischarioth* (1930)
* *Skandinavische Reisefrüchte* (1935/39)

## Referanser